
ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 217 (1) 

Σύναψη δανείου του Οργανισμού Υδρεύσεως Θεσσαλονίκης από το Τα¬ 
μείο Παρακαταθηκών και Δανείων.. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 2 του Α.Ν. 1563/1939 «περί συστάσεως 
Ειδικού Ταμείου Υδρεύσεως Θεσσαλονίκης» (ΦΕΚ 15/1939 τ.Α'). 

2. Το άρθρο 5 του Α.Ν. 2318/1940 «Περί κυρώσεως συμβάσεως 
μεταξύ του Ειδικού Ταμείου Υδρεύσεως Θεσσαλονίκης και της Εται¬ 
ρείας Διανομής Ύδατος» (ΦΕΚ 138/40 τ.Α’). 

3. Τα Π.Δ. 358/1986 «Καθορισμός αρμοδιοτήτων Υπουργείου Βό¬ 
ρειας Ελλάδας» και 92/1987 «Οργανισμός Υπουργείου Βόρειας Ελλά¬ 
δας». 

4. Την αριθμ. Υ 704/19.8.88 απόφαση του Πρωθυπουργού «Μετο- 
νομασία Υπουργείου Βόρειας Ελλάδας σε Υπουργείο Μακεδονίας- 
Θράκης που δημοσιεύθηκε στο αριθμ. 375/19.8.88 Φ.Ε.Κ. τ. Β'), 

5. Την αριθμ. 88/1.2.89 γνωμοδότηση του Συμβουλίου της Επι¬ 
κράτειας. 

6. Την αριθμ. 486/3.8.88 πράξη του Διοικητικού Συμβουλίου του 
Οργανισμού Υδρεύσεως Θεσσαλονίκης, που εγκρίθηκε με την αριθμ. 
3420/1.9.88 απόφαση του Υπουργού Μακεδονίας-θράκης. Με πρό¬ 
ταση των Υπουργών Οικονομικών και Μακεδονίας-θράκης, αποφασί¬ 
ζουμε: 


'Αρθρο μόνο 

1. Εγκρίνεται η από μέρους του Οργανισμού Υδρεύσεως Θεσσαλονί¬ 
κης σύναψη δανείου από το Ταμείο Παρακαταθηκών και Δανείων και 
μέχρι συνολικού ποσού 253.302.000 δρχ. για την εκτέλεση έργων 

1 Ύδρευσης σε περιοχές Δήμων και Κοινοτήτων της μείζονος Θεσσαλονί¬ 
κης. 

2. Το πιο πάνω δάνειο θα εξοφληθεί με ετήσιο επιτόκιο 16% πλέον 
των λοιπών επιβαρύνσεων. 

3. Η διάρκεια του δανείου είναι δεκαπέντε. (15') χρόνια. 

Στον Υπουργό Μακεδονίας-θράκης αναθέτουμε τη δημοσίευση και 
εκτέλεση του Διατάγματος αυτού. 

Αθήνα, 28 Μαρτίου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΜΑΚΕΔΟΝΙΑΣ-ΘΡΑΚΗΣ 

ΔΗΜ. ΤΣΟΒΟΛΑΣ ΣΤΥΛ.-ΑΓΓΕΛ. ΠΑΠΑΘΕΜΕΛΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 218 (2) 

Τροποποίηση του Π.Δ. 17/1983 «Καθορισμός εξεταστικών περιόδων 
προς απόκτηση αποδεικτικών ναυτικής ικανότητας (ΦΕΚ ΑΊ4)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2 παρ. 1 και 81 του Ν. Δ/τος 187/73 
«Περί Κώδικος Δημοσίου Ναυτικού Δικαίου» (ΦΕΚ Α’ 261). 

β. Τη γνωμοδότηση του Συμβουλίου της Επικράτειας 165/1989 με 
πρόταση του Υπουργού Εμπορικής Ναυτιλίας αποφασίζουμε: 

'Αρθρο μόνο 

Η παράγραφος ια του άρθρου 1 του Π. Δ/τος 17/83 (ΦΕΚ Α’ 14) 
αντικαθίσταται ως εξής: 

«ια) Δίπλωμα Οικονομικού Β' τάξης, δύο φορές το χρόνο, κατά τους 
μήνες Μάρτιο και Νοέμβριο». 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 13 Απριλίου' 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΙΟΣ ΝΤΕΝΤΙΔΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 219 

Σύσταση και λειτουργία Σχολείων μετεκπαίδευσης στελεχών Λ.^?) 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 1 παρ. 1 του Ν.Δ. 2636/1953 «Περί της εκπαιδεύσεως 
εις το Λιμενικό Σώμα» (ΦΕΚ Α’ 293). 

β. Την με αριθμ. 218/89 από 15.3.89 Γνωμοδότηση του Συμβου¬ 
λίου Επικράτειας, με πρόταση του Υπουργού Εμπορικής Ναυτιλίας, 
αποφασίζουμε: 

Άρθρο 1 

Για την κάλυψη μετεκπαιδευτικών αναγκών του Λ.Σ., συστήνονται 
τα παρακάτω Σχολεία: 

α. Σχολείο Κυβερνητών περιπολικών Σκαφών Λ.Σ. (ΣΚΥΠΕΡΣ). 
β. Σχολείο Κατωτέρων Πληρωμάτων Περιπολικών Σκαφών Λ.Σ. 
(ΣΚΑΠΠ/ΛΣ). 

Γ. Σχολείο Μηχανοδηγών Περιπολικών Σκαφών Λ.Σ. (ΣΜΗΣΚΑ/ 
ΛΣ). 

δ. Σχολείο Ειδικών Αποστολών Λ.Σ. (ΣΕΑΛΣ). 

Άρθρο 2 

Ο Καθορισμός του χρόνου έναρξης λειτουργίας των Σχολείων του 
άρθρου 1 γίνεται, ανάλογα με τις εκάστοτε ανάγκες της Υπηρεσίας, 
μετά από απόφαση του Αρχηγού του Λιμενικού Σώματος. 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΙΟΣ ΝΤΕΝΤΙΔΑΚΗΣ 
-♦- 

ΑΠΟΦΑΣΕΙΣ 

- (4) 

Δημοσίευση στην Εφημερίδα της Κυβερνήσεως αποφάσεως της Ολομέ¬ 
λειας της Βουλής «για τη συμπλήρωση του άρθρου 91 του Κανονι¬ 
σμού της Βουλής (Μέρος Β - Προσωπικό)». . 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τα άρθρα 65 παράγραφοι 1 και 6 του Συντάγματος και το άρθρο 
118 παρ. 6 του Κανονισμού της Βουλής (μέρος κοινοβουλευτικό). 

2. Την από 19 Απριλίου 1989 ομόφωνη απόφαση της Επιτροπής 
Κανονισμού της Βουλής. 

3. Την κατά την ΡΚΔ' συνεδρίαση της 20ης Απριλίου 1989 από¬ 
φαση της Ολομέλειας της Βουλής των Ελλήνων κατά την οποία ψηφί¬ 
στηκε ομόφωνα πρόταση του Προέδρου της Βουλής «για τη συμπλή¬ 
ρωση του άρθρου 91 του Κανονισμού της Βουλής (Μέρος Β' - Προσω¬ 
πικό)», παραγγέίλουμε: 

Τη δημοσίευση στην Εφημερίδα της Κυβερνήσεως της απόφασης αυ¬ 
τής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για τη συμπλήρωση του άρθρου 91 του Κανονισμού της Βουλής 
(μέρος β’- προσωπικό) 

Η ΒΟΥΛΗ ΤΩΝ ΕΛΛΗΝΩΝ * 

Κατά τη συνεδρίαση της ΡΚΔ' 20ής Απριλίου 1989 της Ολόμέλειάς 
της, έχοντας υπόψη τα άρθρα 65 παρ. 1 και 6 και 103 παρ. 6 του Συ¬ 
ντάγματος, αποφασίζει ομόφωνα: 

1. Στο άρθρο 91 παρ. 1 του υπηρεσιακού Κανονισμού της Βουλής 
(μέρος β'-προσωπικό, ΦΕΚ 146/Α/1980) προστίθεται η ακόλουθη 
διάταξη: 

«Στο άρθρο 9 παρ. 2 του Π.Δ. 1041/1979 όπως ισχύει, για τον 
προσδιορισμό του συντάξιμου μισθού επανατίθενται σε ισχύ τα εδ. Ε', 
ΣΤ’ και Ζ' του άρθρου 137 της απόφασης της Ολομέλειας της Βουλής 
που είχε ληφθεί στη συνεδρίαση ΠΕ' της 31ης Μαϊου 1927 και παρά 


την έκτοτε εφαρμογή της καθ’ όλη τη διάρεια λειτουργίας του κοινοβου¬ 
λευτικού πολιτεύματος, το δικτατορικό καθεστώς της 21ης Απριλίου 
κατάργησε την απόφαση τούτη της Ολομέλειας της Βουλής με το άρθρο 
3 παρ. 1 του Α.Ν, 377/1968. Οι διατάξεις τούτες, πλην εκείνων που 
αφορούν στον ελάχιστο χρόνο θεμελιωτικής συντάξιμης υπηρεσίας, 
εφαρμόζονται με υπολογισμό σε τριακοστά πέμπτα σε όλους τους υπαλ¬ 
λήλους και τους συνταξιούχους της Βουλής, χωρίς οποιοδήποτε δικαί¬ 
ωμα για καταβολή αναδρομικής διαφοράς συντάξεων. Σε κάθε περί¬ 
πτωση στην έννοια του μισθού συμπεριλαμβάνεται και η προααύξηση 
του επιδόματος χρόνου υπηρεσίας. 

2. Το άρθρο 159 παρ. 1,3,5 και 9 του προαναφερόμενου μέρους του 
Κανονισμού της Βουλής, σε συνδυασμό με το άρθρο 3 του ν. 1476/ 
1984, εφαρμόζεται και στο προσωπικό που υπηρετεί κατά τη δημο¬ 
σίευση του παρόντος με σχέση ιδιωτικού δικαίου σε θέσεις προβλεπόμε- 
νες από το προαναφερόμενο μέρος του Κανονισμού». 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΒΟΥΛΗΣ 

ΓΙΑΝΝΗΣ Ν. ΑΛΕΥΡΑΣ 


Θέση σε ισχύ του κανονισμού εσωτερικής λειτουργίας της διεύθυνσης 
επιστημονικών μελετών της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 162 παρ. 7 του Κανονισμού της Βουλής. 

2. Το 179/28.3.1989 έγγραφο του Προέδρου του επιστημονικού 
συμβουλίου της Βουλής με το οποίο διαβιβάστηκε σχέδιο κανονισμού 
εσωτερικής λειτουργίας της διεύθυνσης επιστημονικών μελετών. 

3. τις ανάγκες της υπηρεσίας, και ιδίως την ανάγκη της αποτελεσμα¬ 
τικής εξυπηρέτησης των Κοινοβουλευτικών Ομάδων και των Βουλευ¬ 
τών από τη διεύθυνση επιστημονικών μελετών κατά την άσκηση του 
κοινοβουλευτικού έργου τους, αποφασίζουμε: 

θέτουμε σε ισχύ τον κανονισμό εσωτερικής λειτουργίας της διεύθυν¬ 
σης επιστημονικών μελετών ο οποίος έχει ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 
ΤΗΣ ΔΙΕΥΘΥΝΣΗΣ ΕΠΙΣΤΗΜΟΝΙΚΩΝ ΜΕΛΕΤΩΝ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Άρθρο 1 

1. Η Διεύθυνση Επιστημονικών Μελετών αποτελείται από τα ακό¬ 
λουθα Τμήματα: α) Τμήμα νομοτεχνικής επεξεργασίας των νομοσχε¬ 
δίων, β) Τμήμα κοινοβουλευτικών ερευνών και μελετών και γ) τμήμα 
ευρετηριάσεων. 

2. Βασική αποστολή της Διεύθυνσης Επιστημονικών Μελετών είναι η 
επιστημονική στήριξη του Κοινοβουλίου κατά την άσκηση του έργου του 
και η επιστημονική συνδρομή των Βουλευτών κατά την άσκηση των κα¬ 
θηκόντων τους, κατά τρόπο ουδέτερο και σύμφωνα με τις γενικές αρχές 
και τους κανόνες της επιστήμης. Για τον σκοπό αυτόν οι Κοινοβουλευτι¬ 
κές Ομάδες και κάθε Βουλευτής ατομικά απευθύνουν συγκεκριμένα 
γραπτά ερωτήματα προς τη Διεύθυνση Επιστημονικών Μελετών σχε¬ 
τικά με θέματα που αφορούν την άσκηση του λειτουργήματος τους. 
Κατά την επεξεργασία των ερωτημάτων συνεκτιμάται η χρονική προτε¬ 
ραιότητα της υποβολής τους. Τα ερωτήματα Κοινοβουλευτικών Ομά¬ 
δων, καθώς και όσα αφορούν το νομοθετικό έργο προηγούνται έναντι 
των μεμονωμένων των Βουλευτών, τα οποία σχετίζονται με τις λοιπές 
κοινοβουλευτικές δραστηριότητες τους, κατά τις υπάρχουσες μέχρι 
τώρα δυνατότητες της υπηρεσίας. 

3. Η Διεύθυνση Επιστημονικών Μελετών χρησιμοποιεί τις διαθέσι¬ 
μες βάσεις δεδομένων και τράπεζες πληροφοριών της ημεδαπής και της 
αλλοδαπής. 

4. Τα κατά τις προηγούμενες παραγράφους αιτήματα παραδίδονται 

στη Γραμματεία της Επιστημονικής Υπηρεσίας και οι απαντήσεις στους 
Βουλευτές μέσω της υπηρεσίας της Βουλής. , 

Άρθρο 2 

1. Στην αρμοδιότητα του Τμήματος νομοτεχνικής επεξεργασίας σχε¬ 
δίων νόμων ανήκουν: α) η επιστημονική επεξεργασία των νομοσχεδίων 
σύμφωνα με τα άρθρα 162 παρ. 3 και 92 Καν. Β και τις διατάξεις των 
επόμενων άρθρων, β) η παροχή απαντήσεων σε γραπτά συγκεκριμένα 
ερωτήματα που μπορεί να υποβάλλει κάθε Βουλευτής για θέματα που 

ανακύπτουν κατά την επεξεργασία ή συζήτηση σχεδίων νόμων. 

2. Επίσης υποβάλλονται σε επιστημονική επεξεργασία: α) τα νομο¬ 
σχέδια που κατατίθενται προς ψήφιση με την ειδική διαδικασία επιψήφι¬ 
σης δικαστικών ή διοικητικών κωδίκων, σύμφωνα με τα άρθρα 76 παρ. 
6 Συντάγματος και 111 παρ. 3 Καν.Β και β) τα νομοσχέδια που αφο¬ 
ρούν την κύρωση διεθνών συνθηκών ή πρωτοκόλλων. 

3. Οι διατάξεις της προηγούμενης παραγράφου τίθενται σε ισχύ με 
απόφαση του Πρόεδρου της Βουλής. 

Άρθρο 3 

1. Η Διεύθυνση Νομοθετικού Έργου κοινοποιεί αμέσως στην Διεύ¬ 
θυνση Επιστημονικών Μελετών όλα τα κατατιθέμενα νομοσχέδια. 

2. Ο Προϊστάμενος του Τμήματος Νομοτεχνικής Επεξεργασίας ανα¬ 
θέτει σε έναν από τους συνεργάτες να συντάξει τη σχετική έκθεση σε συ¬ 
γκεκριμένη προθεσμία και σε συνεργασία με τον αρμόδιο για τις οικονο¬ 
μικές μελέτες συνεργάτη της υπηρεσίας και την Εθνική Στατιστική 
Υπηρεσία. 

3. Η έκθεση υπογράφεται από τον εισηγητή επιστημονικό συνερ¬ 
γάτη τον προϊστάμενο του τμήματος νομοτεχνικής επεξεργασίας και 
θεωρείται από τον προϊστάμενο της Διεύθυνσης Επιστημονικών Μελε¬ 
τών, τελικά δε από το αρμόδιο μέλος του Επιστημονικού Συμβουλίου 
που ορίζεται από τον Πρόεδρο. 

4. Οι εκθέσεις της Διεύθυνσης Επιστήμονικών Μελετών επί των σχε¬ 
δίων νόμων διανέμονται στους Βουλευτές πριν από τη συνεδρίαση της 
αρμόδιας Κοινοβουλευτικής Επιτροπής. Κατά τη διάρκεια των συζητή¬ 
σεων στην Επιτροπή παρίσταται ένας επιστημονικός συνεργάτης προς 
παροχή διευκρινίσεων ή απαντήσεων επί της Έκθέσεως. Η Έκθεση της 
Διεύθυνσης, εμπλουτισμένη από τα στοιχεία που προέκυψαν κατά τη συ¬ 
ζήτηση στην Κοινοβουλευτική Επιτροπή, τυπώνεται και διανέμεται 
στους Βουλευτές δύο τουλάχιστον ημέρες πριν από τη συνεδρίαση της 
Βουλής, κατά την οποία έχει προγραμματιστεί η συζήτηση του σχεδίου 
νόμου, σύμφωνα με το άρθρο 92 παρ. 4 Καν.Β. 

5. Οι εκθέσεις περιέχουν ιδίως: α) έρευνα της σχέσης των προτεινό- 
μενων ρυθμίσεων με την ισχύουσα νομοθεσία, β) παροχή συγκριτικών 
στοιχείων από τα κυριότερα ξένα δίκαια, γ) μελέτη για την εναρμόνιση 
της προτεινόμενης ρύθμισης προς το Σύνταγμα και το Κοινοτικό Ευρω¬ 
παϊκό Δίκαιο, δ) βιβλιογραφικό και νομολογιακό υλικό για τα σχετικά 
ζητήματα, και ε) οικονομικές στατιστικές πληροφορίες. 

Άρθρο 4 

1. Στην αρμοδιότητα του Τμήματος κοινοβουλευτικών ερευνών και 
μελετών ανήκουν: α) Η διενέργεια κοινοβουλευτικών ερευνών και η εκ¬ 
πόνηση μελετών, β) η προετοιμασία και παρακολούθηση διεθνών δια¬ 
σκέψεων που έχουν σχέση με το κοινοβουλευτικό έργο, γ) η επαφή με 
κέντρα μελετών και τεκμηρίωσης της ημεδαπής και της αλλοδαπής, 
για τη συνεχή ροή στοιχείων και θεμάτων που εμπλουτίζουν και προά¬ 
γουν το επιστημονικό και κοινοβουλευτικό έργο της Ελληνικής Βουλής. 

2. Οι κοινοβουλευτικές έρευνες και μελέτες αφορούν: α) τον θεσμικό 
ρόλο, την οργάνωση και τη λειτουργία της Βουλής, β) την ελληνική και 
διεθνή κοινοβουλευτική παράδοση, γ) θέματα που παρουσιάζουν γενικό¬ 
τερο κοινοβουλευτικό ενδιαφέρον. 

3. Οι κοινοβουλευτικές έρευνες και μελέτες διακρίνονται σε γενικές 
και ειδικές. 

Οι γενικές μελέτες εκπονούνται σύμφωνα με ετήσιο πρόγραμμα, το 
οποίο εισηγείται ο προϊστάμενος του Τμήματος και εγκρίνει το Επιστη¬ 
μονικό Συμβούλιο. Σκοπός των μελετών αυτών είναι η καλύτερη οργά¬ 
νωση και λειτουργία της Επιστημονικής Υπηρεσίας και των άλλων 
διευθύνσεων της Βουλής, καθώς και η θεωρητική διερεύνηση καίριων 
κοινοβουλευτικών ζητημάτων γενικότερου ενδιαφέροντος (νομικής, κοι¬ 
νωνικής και οικονομικής φύσης), με προοπτική να δημιουργηθεί μία αυ¬ 
τόνομη ερευνητική υποδομή για την επιστημονική στήριξη του έργου 
της Βουλής. 

Οι ειδικές μελέτες απαντούν σε συγκεκριμένα ερωτήματα που υπο¬ 
βάλλονται κατά το άρθρο 1 παρ. 2. Μπορούν να έχουν είτε τη μορφή 
ενημερωτικών σημειωμάτων είτε τη μορφή τεκμηριωμένων αναλύ¬ 
σεων. 

4. Οι μελέτες κατανέμονται από τον προϊστάμενο του τμήματος 
στους επιστημονικούς συνεργάτες ανάλογα με την ειδικότητά τους, συ- 
ντάσσονται από το Τμήμα με ευθύνη του προϊσταμένου του Τμήματος 
και του προϊσταμένου της Διεύθυνσης, ο οποίος τις υποβάλλει προς 
έγκριση στο Επιστημονικό Συμβούλιο. Το Επιστημονικό Συμβούλιο 
επιλαμβάνεται ύστερα από εισήγηση του αρμόδιου μέλους του που ορί¬ 
ζεται από τον πρόεδρο. 


5. Το Τμήμα καταρτίζει σχέδια εισηγήσεων και ερωτηματολόγια για 
την επιστημονική προετοιμασία και τη συστηματική παρακολούθηση 
των διακοινοβουλευτικών συσκέψεων και εκδηλώσεων. Επίσης συλλέ¬ 
γει ενημερωτικόυλικό και συντάσσει αναλυτική έκθεση για τα ζητήματα 
που εξετάσθηκαν και τις δυνατότητες αξιοποίησής των συμπερασμάτων 
από τη Βουλή των Ελλήνων. 

6. Το Τμήμα οργανώνει άμεση και συνεχή επαφή και συνεργασία με 
διεθνείς οργανισμούς και με ερευνητικά κέντρα της ημεδαπής και της 
αλλοδαπής, ώστε να αποκτά πλήρη ενημέρωση για σεμινάρια, συνέδρια 
και εκδόσεις με θέματα κοινοβουλευτικής ύλης και γενικότερα για να 
διασφαλίζει μια συνεχή ροή χρήσιμων για τη Βουλή πληροφοριών. Ειδι¬ 
κότερα το Τμήμα εξασφαλίζει στενή επικοινωνία με το Ευρωπαϊκό Κέ¬ 
ντρο Κοινοβουλευτικών Ερευνών και Τεκμηρίωσης (ο.ε.Γ.ά.ρ) συμμετέ¬ 
χοντας ενεργά στις δραστηριότητές του και παρακολουθώντας συστη¬ 
ματικά τις εργασίες του. 

Άρθρο 5 

1. Στην αρμοδιότητα του Τμήματος Ευρετηριάσεων ανήκουν: α) η 
συλλογή και επεξεργασία στοιχείων για το έργο της Βουλής, β) η ηλε¬ 
κτρονική ευρετηρίαση των Πρακτικών της Βουλής, σε συνεργασία με τη 
Διεύθυνση Μηχανογράφησης. 

2. Η συλλογή στοιχείων για το έργο της Βουλής και η ηλεκτρονική 
επεξεργασία τους αποσκοπούν στη δημιουργία βάσεων δεδομένων που 
θα αναφέρονται στις δραστηριότητες της Ολομέλειας και των Τμημά¬ 
των της Βουλής καθώς και των Κοινοβουλευτικών Επιτροπών. 

3. Για την ηλεκτρονική ευρετηρίαση των Πρακτικών της Βουλής κα¬ 
ταρτίζεται ένας θεματικός «Θησαυρός». Το Τμήμα Ευρετηριάσεων, σε 
συνεργασία με τη Διεύθυνση Μηχανογράφησης, είναι αρμόδιο για τη 
δημιουργία του «Θησαυρού» και τη συνεχή ενημέρωσή του. Τα λήμματα 
του «Θησαυρού» χρησιμεύουν για την αναγωγή των κειμένων των Πρα¬ 
κτικών σε θεματικές ενότητες. 

Άρθρο 6 

1. Η Διεύθυνση Επιστημονικών Μελετών επιμελείται την περιοδική 
έκδοση εντύπου που θα περιλαμβάνει επιστημονικές εργασίες γενικότε¬ 
ρου κοινοβουλευτικού ενδιαφέροντος, καθώς και την έκδοση αυτοτελών 
επιστημονικών δημοσιευμάτων. Η επιστημονική εποπτεία του περιοδι¬ 
κού και των δημοσιευμάτων ανήκει στο Επιστημονικό Συμβούλιο. 

Άρθρο 7 

1. Η επιστημονική εποπτεία της Διεύθυνσης Επιστημονικών Μελε¬ 
τών ανήκει στο Επιστημονικό Συμβούλιο κατά το άρθρο 161 του 
Καν.Β. 

2. Το Επιστημονικό Συμβούλιο βρίσκεται σε απαρτία με την παρου¬ 
σία τριών (3) τουλάχιστον από τα πέντε (5) μέλη του. Αν ο πρόεδρος 
εμποδίζεται, αναπληρώνεται από τον ιεραρχικά ανώτερο καθηγητή και 
μεταξύ ισοβάθμων από τον αρχαιότερο. 

3. Το Επιστημονικό Συμβούλιο συνεδριάζει ύστερα από πρόσκληση 
του προέδρου του και σε περίπτωση που αυτός εμποδίζεται, του αναπλη¬ 
ρωτή του. Ιδιαίτερη πρόσκληση δεν απαιτείται αν το Επιστημονικό Συμ¬ 
βούλιο έχει αποφασίσει τακτές ημέρες και ώρες συνεδριάσεων. Σε κατε- 
πείγουσες περιπτώσεις η πρόσκληση μπορεί να είναι προφορική. 

4. Για κάθε συνεδρίαση του Επιστημονικού Συμβουλίου συντάσσεται 
ημερήσια διάταξη που κοινοποιείται τουλάχιστον 24 ώρες πριν από τη 
συνεδρίαση, εκτός αν πρόκειται για κατεπείγουσα περίπτωση. 

5. Για κάθε συνεδρίαση του Επιστημονικού Συμβουλίου τηρούνται 
συνοπτικά πρακτικά. 

6. Καθήκοντα γραμματέα του Επιστημονικού Συμβουλίου ασκεί .ο 
προϊστάμενος του τμήματος γραμματείας ή άλλος υπάλληλος της Επι¬ 
στημονικής Υπηρεσίας που ορίζεται από τον πρόεδρο του Επιστημονι¬ 
κού Συμβουλίου. 

7. Το Επιστημονικό Συμβούλιο, ύστερα από εισήγηση του προϊστα¬ 
μένου της Διεύθυνσης Επιστημονικών Μελετών, μπορεί να αναθέτει σε 
έγκυρους ειδικούς επιστήμονες τη διεξαγωγή έρευνας ή τη σύνταξη με¬ 
λέτης για εντελώς ιδιάζοντα προβλήματα, ύστερα από έγκριση του Προ¬ 
έδρου της Βουλής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 1988 

Ο ΠΡΟΕΔΡΟΣ ΤΗΣ ΒΟΥΛΗΣ 

ΓΙΑΝΝΗΣ Ν. ΑΛΕΥΡΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘ ΩΣΕΙΣ ΣΦΑΛ ΜΑΤΩΝ θωση: 

Στη δεξιά στήλη της σελ. 1143 και στον 13ο στίχο, από το τέλος του 
Στο Π. Δ/γμα 182/28.3.1989 «Τροποποίηση του άρθρου 10 του Δ/τος, αντί του εσφαλμένου «κατά» τίθεται το ορθό «κάθε». 
Καταστατικού του Ταμείου Προνοίας Δικηγόρων Χαλκίδας» που δημο-' 

σιεύθηκε στο ΦΕΚ 89/31.3.89 τεύχος Α γίνεται η παρακάτω διόρ- (Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



